המוסד (סדרת טלוויזיה, 2021)

המוסד היא סדרת טלוויזיה אמריקאית מסוגת מדע בדיוני אשר הופקה עבור אפל TV פלוס. הסדרה הייתה לקראת צילומים, אך ב-12 במרץ 2020 הופסקה הפקתה בשל מגפת הקורונה. ב-6 באוקטובר חודשו הצילומים. ב-24 בספטמבר 2021 הסדרה עלתה לשידור באפל TV פלוס. הסדרה מבוססת על סדרת המוסד של אסימוב. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. גייל דורניק, מתמטיקאית צעירה מהכוכב סינאקס שבשולי האימפריה, מצליחה לפתור חידה מתמטית מסובכת ומוזמנת לכוכב המרכזי באימפריה -טראנטור, כאורחת של הארי סלדון. הארי סלדון חוזה באמצעות חישובים מתמטיים את נפילתה של האימפריה, ובמשפט ראווה שנערך לו על המרדה הוא נתמך בידי גייל. במהלך המשפט פיגוע טרור גובה את חייהם של 100 מיליון אזרחים והקיסר מאפשר להארי לבצע את תוכניתו - הקמת המוסד. מקום שיאגור את הידע האנושי כך שיאפשר לקצר את תקופת התוהו שתבוא בעקבות נפילת האימפריה. לשם כך הוא שולח אותם לשולי האימפריה - אל כוכב הלכת טרמינוס. במסעם לקצה האימפריה מתפתחים יחסי אהבה בין גייל לרייש, בנו המאומץ של הארי סלדון. בחללית יש חשש גדול כתוצאה מחישוב סטטיסטי של כמות המתים הצפויה בנחיתה בכוכב טרמינוס והארי מעודד את גייל לבדוק שוב ושוב כיצד לשפר את הסטטיסטיקות. במקביל, הקיסרות מנסה להגיע לחקר האמת אודות מבצעי הפיגוע. האח דיי מייצג קו תקיף ומאשים את משלחות אנאקראון ות'ספין בביצוע הפיגוע ומוציא אותן להורג. לעומתו האח דאסק מייצג קו מרוכך החושש מההשלכות של הענישה על יציבותה של האימפריה. בסוף הפרק נרצח הארי על ידי רייש, ששולח את גייל בעל כרחה אל החלל בחללית מילוט. לי פייס – האח דיי. האמצעי משלושת הקיסרים המושלים באימפריה. טרנס מאן – האח דאסק. הבוגר משלושת הקיסרים המושלים באימפריה. ג'ארד האריס – הארי סלדון. מתמטיקאי החוזה את נפילת האימפריה באמצעות חישובים מתמטיים וחותר להקמת המוסד. לואו לובל – גייל דורניק. מתמטיקאית צעירה המגויסת על ידי הארי סלדון לעבוד איתו יחד. ב-27 ביוני 2017, פורסם כי Skydance Television מפתחת עיבוד טלוויזיוני לסדרת ספרי מדע בדיוני של אייזק אסימוב, המוסד עם דייוויד ס. גויר וג'וש פרידמן המשמשים כתסריטאים של ההפקה. בזמן הדיווח, חברת ההפקה הייתה בעיצומה של סגירת עסקה עם קרן אסימוב על הזכויות לעיבוד סדרת הספרים. ב-10 באפריל 2018, הוכרז כי אפל, באמצעות יחידת הווידאו העולמית שלהם, רכשה את הסדרה והכניסה אותה לפיתוח עם הזמנת פיילוט לסדרה. עוד הוכרז כי גויר ופרידמן צפויים לשמש גם כמפיקים וכיוצרים. מפיקים אחרים שהוכרזו כללו את דייוויד אליסון, דנה גולדברג ומרסי רוס. ב-23 באוגוסט 2018, הוכרז כי אפל הזמינה עונה ראשונה של עשרה פרקים. עוד הוכרז כי בתו של אסימוב, רובין אסימוב, תשמש כמפיקה בפועל. ב-18 באפריל 2019 עזב ג'וש פרידמן את ההפקה. ב-28 ביולי 2019, נחשף כי צילומים ייערכו באולפני טרוי בלימריק, אירלנד. על פי חברת "Screen Ireland", הסדרה תייצר יותר מ-500 מקומות עבודות. ב-22 באוקטובר 2019 הוכרז כי לי פייס וג'ארד האריס ילוהקו כאח דיי והארי סלדון, בהתאמה. ב-4 בדצמבר 2019 הוכרזו על חמישה חברי צוות נוספים: לו לובל מככבת בתפקיד גייל, גאונה מתמטית מכוכב לכת דתי. לאה הארווי תגלם את סלבור, הסוהרת המגוננת האינטואיטיבית של כוכב הלכת המרוחק טרמינוס. לורה בירן תככב בתפקיד אטו דמזל, העוזרת האניגמטית של קיסר הגלקסיה. טרנס מאן יככב בתפקיד האח דאסק, החבר הבכור במשפחה השלטת. קאסיאן בילטון יגלם את האח דון, החבר הצעיר ביותר במשפחה השלטת ובמקום הבא בתור כדי להיות האח דיי. ב-12 במרץ 2020 השעתה אפל את הפקת הסדרה באירלנד בשל מגפת הקורונה. ב-22 ביוני 2020, במסגרת כנס המפתחים העולמי שלה, פרסמה אפל טריילר טיזר, המעיד על שחרור הסדרה בשנת 2021. ההפקה חודשה באוקטובר 2020. הצילומים הסתיימו במלטה בפברואר 2021. אתר האינטרנט הרשמי של המוסד (בשפות מרובות) "המוסד", במסד הנתונים הקולנועיים IMDb (באנגלית) "המוסד", באתר Rotten Tomatoes (באנגלית) "המוסד", באתר Metacritic (באנגלית) "המוסד", במסד הנתונים הקולנועיים KinoPoisk (ברוסית) חן חדד, רבים חששו להתמודד עם ספרי "המוסד" של אסימוב. אפל ניסתה ולא עמדה באתגר, באתר הארץ, 24 בספטמבר 2021 עידו ישעיהו‏, חשבונות נפש: הסדרה "המוסד" ("Foundation") היא הישג טלוויזיוני מרהיב בכל מובן, באתר וואלה, 23 בספטמבר 2021 יוני בינרט, גלקסיה של שינויים: "המוסד" היא אפוס מד"ב שאפתני ומוצלח, באתר ynet, 27 בספטמבר 2021 Fleming Jr., Mike (2017-06-27). "Skydance Trying Asimov's 'Foundation' As TV Series; David Goyer, Josh Friedman To Adapt". Deadline Hollywood. נבדק ב-2018-08-23. Otterson, Joe (4 בדצמבר 2019). "Apple's Isaac Asimov Series 'Foundation' Adds Five to Cast". Variety. {{cite web}}: (עזרה) Andreeva, Nellie (12 במרץ 2020). "'Foundation' TV Series Suspends Production In Ireland Amid Coronavirus Pandemic". Deadline Hollywood. {{cite web}}: (עזרה) Melanie Finn, €45m sci-fi series Foundation resumes filming in Limerick in huge boost for TV industry here, independent, ‏6 באוקטובר 2020 (באנגלית) חן חדד, סיפורה של האימפריה הגלקטית הפך לסדרת טלוויזיה יקרה, באתר הארץ, 24 בספטמבר 2021 Fleming Jr., Mike; Andreeva, Nellie (2018-04-10). "Apple Lands Isaac Asimov 'Foundation' TV Series From David Goyer & Josh Friedman". Deadline. נבדק ב-2018-08-23. Andreeva, Nellie (2018-08-23). "'Foundation': Apple Gives Series Order To Adaptation Of Isaac Asimov's Sci-Fi Classic From David Goyer & Josh Friedman". Deadline Hollywood. נבדק ב-2018-08-23. Goldberg, Lesley (2019-04-18). "'Foundation' Co-Showrunner Josh Friedman Departs Apple Drama (Exclusive)". The Hollywood Reporter. נבדק ב-2019-05-04. Hurley, David (2019-07-28). "Limerick's Troy Studios agrees deal to host €45m Apple TV drama". www.limerickleader.ie. נבדק ב-2019-07-29. David Raleigh (20 בפברואר 2019). "Limerick's Troy Studios seeks to replace pulled 'Nightflyers'". Cork Examiner. {{cite web}}: (עזרה) Grater, Tom (31 בינואר 2020). "Apple Series 'Foundation' Set To Be Ireland's Largest Ever Production, Employing 500+ People". Deadline Hollywood. {{cite web}}: (עזרה) Ausiello, Michael (2019-10-22). "Lee Pace and Jared Harris to Star in 10-Episode Adaptation of Isaac Asimov's Sci-Fi Classic Foundation at Apple TV+". TVLine. נבדק ב-2019-10-22. Alexander, Julia (22 ביוני 2020). "Apple debuts first look at Foundation TV series, coming to Apple TV Plus". {{cite web}}: (עזרה) F. N. E. Staff, Apple TV+ Series Foundation Wraps First Season Shoot in Malta - FilmNewEurope.com, Film New Europe, ‏17 בפברואר 2021 (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)